Амалия Иглесиас
Реката не обмисля руслото си

Превод от испански: Рада Панчовска, —

chitanka.info

Върви течението да посрещне устието си

никой не може да му потуши гласа, когато се отдалечава.

Устните казват на вятъра във водопада му,

че понякога енигма се разголва в порите ти,

но отсъствието не иска

да дешифрира емблемата си в една само прегръдка.

Все още пиша името ти бързешком

по стените на съня

и макар дъждът да се сили отново да го изтрие,

остава утайката, която времето

не е видяло сред пукнатините.

Вятърът не мисли за пепелта.

Пътят не знае за пътника.

Нощта няма представа, че винаги бяга от деня.

Разстоянието не пита къде е хоризонтът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.